เดือนนี้กินยาคุมฉุกเฉินไป10ครั้งได้แต่ประจำเดือนยังไม่มาจะมีสิทท้องไหมค่ะ เหลือเเค่ประจำเดือนเคลื่อนเพราะยาคุม
สวัสดีค่ะ ยาคุมฉุกเฉินนั้นควรใช้ในกรณีที่จำเป็นฉุกเฉินจริงๆ เท่านั้น เช่น ลืมทานยาคุมกำเนิดเกิน 2 วันขึ้นไป ถุงยางอนามัยแตก เป็นต้น ไม่ควรนำมาใช้เป็นประจำ และไม่ควรใช้ยาคุมฉุกเฉินเกิน 2 ครั้งต่อเดือน เพราะอาจทำให้รังไข่ทำงานผิดปกติ และมีเลือดออกจากช่องคลอดผิดปกติได้ หรือประจำเดือนไม่มาดังกล่าวได้ นอกจากนี้ จะทำให้ตับทำงานหนัก และหากมีโรคตับบางอย่างอยู่แล้ว เช่น ตับอักเสบ เนื้องอกในตับ อาจยิ่งทำให้โรครุนแรงมากขึ้นด้วยอีกทั้งประสิทธิภาพของยาคุมฉุกเฉินนั้นถือว่าน้อยกว่าวิธีอื่นๆ มาก เช่น ยาฝังคุมกำเนิด ยาฉีดคุมกำเนิด ยาเม็ดคุมกำเนิดแบบแผง หรือแม้แต่ถุงยางอนามัย (ที่ใช้ได้อย่างถูกต้อง) ก็ยังมีประสิทธิภาพสูงกว่า ดังนั้นการที่ประจำเดือนไม่มา จึงอาจเกิดจากากรตั้งครรภ์หรือผลของยาที่ทำให้รังไข่ทำงานผิดปกติก็ได้